A13 ved Aalestrup var søndag aften spærret i begge retninger på grund af en alvorlig færdselsulykke, der kostede en person livet, oplyser Nordjyllands Politi.

En 56-årig mand fra Frederikshavn blev søndag sidst på eftermiddagen dræbt i en ulykke på A13 ved Aalestrup. Ulykken betød at vejen en overgang var spærret i begge retninger, oplyser vagtchef ved Nordjyllands Politi Karste Højrup Kristensen til tv2nord.dk. I følge politiet kørte en personbil op bagi en parkeret lastbiltrailer. - Tilkaldt læge, ambulance og lægehelikopterpersonale har foretaget livreddende 1. hjælp på føreren af personbilen som var alene i bilen.  Føreren af bilen er afgået ved døden som følge af sine kvæstelser. A13 er stadig helt afspærret i begge retninger og en bilinspektør er netop ved at undersøge uheldsstedet og køretøjerne, skriver politiet i en pressemeddelelse. De pårørende er underrettet. Ved 18:20-tiden meddelte politiet at A13 igen var åbnet for trafik Tweets fra Nordjyllands Politi om ulykken: